U-I-278/05
Natisni
Opravilna št.:
U-I-278/05
Datum odločitve:
24. 1. 2008
ECLI:
ECLI:SI:USRS:2008:U.I.278.05
Akt:
Odlok o spremembah in dopolnitvah sestavin prostorskega plana Občine Bohinj (Uradni vestnik Občine Bohinj, št. 4/01)
Odlok o prostorskih ureditvenih pogojih za Bohinjsko Bistrico (Uradni vestnik Občine Bohinj, št. 7/01)
Izrek:
Pobuda za začetek postopka za oceno ustavnosti in zakonitosti Odloka o spremembah in dopolnitvah sestavin prostorskega plana Občine Bohinj (Uradni vestnik Občine Bohinj, št. 4/01) v delu, ki spreminja zemljišča parc. št. 349/2, 350/3, 350/4, 350/6, 350/7, 351/4, 351/5, 39 in 42/1, vse k. o. Bohinjska Bistrica iz kmetijskih v stavbna zemljišča, se zavrže.
Pobuda za začetek postopka za oceno ustavnosti in zakonitosti Odloka o prostorskih ureditvenih pogojih za Bohinjsko Bistrico (Uradni vestnik Občine Bohinj, št. 7/01) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Janez Cundrič in Kristina Cundrič, Bohinjska Bistrica
Datum vloge:
6. 10. 2005
Vrsta odločitve:
sklep
Vrsta rešitve:
zavrženje
Dokument:
US27914
Dokument v PDF obliki:
U-I-278-05.pdf
105 KB
Prenesite datoteko
U-I-278/05-8
24. 1. 2008
SKLEP
Ustavno sodišče je v postopku za preizkus pobude Iva Janeza Cundriča in Kristine Cundrič, oba Bohinjska Bistrica, na seji 24. januarja 2008
sklenilo:
1. Pobuda za začetek postopka za oceno ustavnosti in zakonitosti Odloka o spremembah in dopolnitvah sestavin prostorskega plana Občine Bohinj (Uradni vestnik Občine Bohinj, št. 4/01) v delu, ki spreminja zemljišča parc. št. 349/2, 350/3, 350/4, 350/6, 350/7, 351/4, 351/5, 39 in 42/1, vse k. o. Bohinjska Bistrica iz kmetijskih v stavbna zemljišča, se zavrže.
2. Pobuda za začetek postopka za oceno ustavnosti in zakonitosti Odloka o prostorskih ureditvenih pogojih za Bohinjsko Bistrico (Uradni vestnik Občine Bohinj, št. 7/01) se zavrže.
Obrazložitev
1. Pobudnika izpodbijata Odlok o spremembah in dopolnitvah sestavin prostorskega plana Občine Bohinj (v nadaljevanju Plan) in Odlok o prostorskih ureditvenih pogojih za Bohinjsko Bistrico (v nadaljevanju PUP) v delih, ki se nanašajo na parc. št. 349/2, 350/3, 350/4, 350/6, 350/7, 351/4, 351/5, 39 in 42/1, vse k. o. Bohinjska Bistrica. Zatrjujeta, da imata kot lastnika parc. št. 350/3, k. o. Bohinjska Bistrica in mejaša parc. št. 350/4, 350/1 in 349/2, vse k. o. Bohinjska Bistrica, pravni interes za izpodbijanje spremembe namenske rabe zemljišč. Svoje zemljišče nameravata uporabljati kot vrt ob stanovanjski hiši, zato želita, da ostane "nezazidljivo". Predlagata razveljavitev izpodbijanih delov Plana in PUP.
2. Po prvem odstavku 24. člena Zakona o ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu pa mora privesti do izboljšanja njegovega pravnega položaja.
3. V čem naj bi na njun pravni položaj vplivala izpodbijana ureditev, pobudnika ne pojasnita. Ker nista izkazala, da bi morebitna ugoditev njunemu predlogu privedla do izboljšanja njunega pravnega položaja, je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnici in sodniki dr. Janez Čebulj, dr. Zvonko Fišer, dr. Franc Grad, mag. Marta Klampfer, mag. Marija Krisper Kramberger in mag. Miroslav Mozetič. Sklep je sprejelo soglasno.
dr. Ciril Ribičič
Podpredsednik